Illum, il-kantanta Jessica Magro tagħlaq 32 sena, iżda mhux biss! Illum Jessica ser tiżżewweġ lill-maħbub tagħha Ephraim Calleja. Jessica twieldet fil-5 ta' Frar fl-1990 u trabbiet f'Ħaż-Żebbuġ. Meta kellha biss 12-il sena bdiet tiprattika l-kanta għand Doreen Galea. Lil din il-kantanta rajniha tieħu sehem f'diversi festivals bħal Epoka Festival, il-Konkors Kanzunetta Indipendenza Żgħażagħ, l-Għanja tal-Poplu Żgħażagħ, Malta Hit Song Contest, Konkors Kanzunetta Indipendenza, kif ukoll fuq il-programm Don't' Stop Me Now. Permezz ta' post fuq il-profil tiegħu ta' Facebook, Ephraim kiteb messaġġ speċjali lill-għarusa tiegħu, "Il-ġurnata li tant ilna nistennew fl-aħħar wasslet. Dawn l-aħħar ħames snin ghaddejna minn ħafna flimkien, u issa se nkunu qed inwegħdu li nħobbu lil xulxin kif nagħmlu issa u iktar għall-kumplament ta' ħajjitna." Huwa kompla, "Eċitat biex nibdew dan il-kapitlu ġdid flimkien f'ħajjitna, fil-futur u nagħmlu memorji ġodda. Inħobbok." Awguri lil Jessica f'għeluq snina u lill-koppja f'jum tant speċjali! Miktub Minn Studenta b'passjoni għall-kitba; kemm letterarja, kif ukoll għall-midja. Interessata ħafna fid-dinja tal-mużika, moda u aħbarijiet kurrenti lokali u internazzjonali. Fil-ħin liberu tagħha, tħobb taqra, tkanta u ddoqq il-kitarra, kif ukoll tmur fil-kampanja għall-paċi. Stejjer popolari "Tinqasam Qalbi Li Narak Tinqala' Imma Kburija B'Kemm Imxejt" - Jasmine Abela "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa "Kienet Tidher Li Kellha Kollox… Imma Kienet Qed Tbati Fis-Skiet!" – Alan J. Darmanin